Diari Oficial de la Generalitat Valenciana


Sumari del DOGV 6441, del 19-01-2011 (2011/186)

Notificació de la sentència dictada en el judici verbal de desnonament per falta de pagament número 354/2010.
-------------------------------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/186


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 354/2010. [2011/186]  
Verbal desnonament falta pagament 000354/2010  
De: Nieves Martínez Herrero.  
Procuradora: Carmen Iniesta Sabater.  
Contra: Concepción Celda Tamarit.  
Procurador/a: -   
En aquest procediment de judici verbal de desnonament per falta de pagament número 354/2010, seguit a instàncies de Nieves Martínez Herrero contra Concepción Celda Tamarit, s'ha dictat la sentència que, literalment, és com segueix:   
«Dispositiva  
Estime la demanda formulada per la procuradora Carmen Iniesta Sabater, en nom i representació de Nieves Martínez Herrero contra Concepción Celda Tamarit, sobre resolució per falta de pagament de la renda del contracte d'arrendament relatiu a l'habitatge siti en aquesta ciutat al carrer Economista Gay, número 3, porta 6a, concertat en data 8 de maig de 2009, i la de reclamació d'una quantitat, en concret, de 6.000 euros per rendes degudes des d'octubre de 2009 fins a juliol de 2010 (150 euros de la renda d'octubre de 2009 i l'import íntegre de 650 euros respecte a la resta de rendes), i declare resolt per falta de pagament de la renda el contracte d'arrendament relatiu a l'habitatge siti en aquesta ciutat en la en el carrer Economista Gay, número 3, porta 6a, concertat en data 8 de maig de 2009 i, en conseqüència, condemne la demandada a sotmetre's a aquesta declaració, per la qual cosa hauran de deixar lliure, buit, expedit i a disposició de la demandant l'habitatge esmentat en el termini legal, amb l'advertència que, si no ho fan, es procedirà al llançament en la data i hora que a l'efecte indique l'SCAC, sense necessitat de cap notificació posterior.  
Així mateix, condemne Concepción Celda Tamarit a pagar a Nieves Martínez Herrero la quantitat de sis mil euros (6000 euros), més l'interés legal que es computarà respecte de l'import de 2.750 euros des de la data de la interpel·lació judicial (25 de febrer de 2010) i pel que fa a l'import de 3.250 euros des de la data de 13 de juliol de 2010.   
S'imposen les costes a la demandada.   
Contra aquesta sentència pot interposar-se un recurs d'apel·lació, que s'haurà de preparar davant d'aquest Jutjat dins del termini de cinc dies següents al de la notificació.   
No s'admetrà el recurs a la part demandada si quan el prepara no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.   
Informació sobre el dipòsit per a recórrer de conformitat amb la disposició addicional 15ª de la Llei Orgànica del Poder Judicial: perquè s'admeta a tràmit el recurs d'apel·lació contra aquesta resolució, es constituirà un dipòsit de 50 €, que es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (4552 0000 22 0354 10), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior. En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Aquesta és la sentència, que pronuncie, mane i firme».  
I atés que la demandada esmentada, Concepción Celda Tamarit, es troba en parador desconegut, expedisc aquest edicte a fi que li valga de notificació de forma deguda.  
València, 2 de novembre de 2010.- El secretari judicial: Vicente Sorní Pérez.